google/wiki40b huggingface dataset:
Εμμανουήλ του Οουρέμ

Βιογραφία

Ήταν ο τέταρτος γιος τού Πέτρου Β΄ της Πορτογαλίας και της Μαρίας-Σοφίας των Βίττελσμπαχ, κόρης τού Φιλίππου-Γουλιέλμου εκλέκτορα τού Παλατινάτου & κόμη τού Παλατινάτου-Νόιμπουρκ.
Ο Μανουέλ-Ζοσέ-Φρανσίσκο-Αντόνιο-Καετάνο-Εστεβάο-Μπαρτολομέου γεννήθηκε στη Λισαβόνα. Έζησε περιπετειώδη ζωή: στα 18 μπήκε κρυφά σε πλοίο με σκοπό τις Κάτω Χώρες. Ο πρωτότοκος αδελφός του Ιωάννης Ε΄ της Πορτογαλίας τον διέταξε να επιστρέψει, αλλά εκείνος πήγε στο Παρίσι και μετά στη Γερμανία. Το 1716 πρόσφερε τις υπηρεσίες του στον Ευγένιο πρίγκιπα της Σαβοΐας για να πολεμήσει τους Οθωμανούς. Στη μάχη τού Πετροβαραντίν πληγώθηκε ελαφριά, αλλά δοξάστηκε. Συμμετείχε στη καταδίωξη των Τούρκων και στην πολιορκία της Τιμισοάρα.
Το 1717 ως αξιωματούχος τού Αυστριακού στρατού, ακολούθησε τον Ευγένιο στην κατάκτηση τού Βελιγραδίου. Έπειτα από τη συνθήκη τού Πασσάροβιτς, έλαβε τον τίτλο τού μαρεσάλη τού στρατοπέδου. Μετά ταξίδεψε από Αυλή σε Αυλή και έζησε μία γεμάτη απολαύσεις ζωή, η οποία ενέπνευσε σύγχρονούς του συγγραφείς. Το 1721 χρίστηκε ιππότης τού Τάγματος τού Χρυσόμαλλου Δέρατος.
Το 1728 ήταν ένας από τους υποψήφιους για το χέρι της πλούσιας Μαρίας-Σοφίας Κσαρτορύσκα. Τον υποστήριξαν οι Αψβούργοι για να έχουν μία ισχυρή θέση στην Πολωνία πριν την εκλογή τού βασιλιά. Ήταν καλά γνωστός και στη Ρωσία και προτάθηκε ακόμη και ως ο επόμενος βασιλιάς της Πολωνίας το 1733, στο ξεκίνημα τού Πολέμου για την Πολωνική Διαδοχή. 
Το επόμενο έτος επέστρεψε στην Πορτογαλία, όπου πέρασε τα τελευταία 32 έτη του, έχοντας μία ενεργό κοινωνική ζωή, περιτριγυρισμένος από συγγραφείς και καλλιτέχνες. Απεβίωσε την ημέρα που συμπλήρωσε 69 έτη στο ίδιο μέρος που γεννήθηκε, το Κουίντα ντε Μπέλας, άγαμος.
Αγία Ελένη Τροιζήνας

Γεωγραφία

Η Αγία Ελένη βρίσκεται στην Δ. Τροιζηνία, κοντά στα όρια με το νομό Αργολίδας, σε ημιορεινή περιοχή μεταξύ των κορυφών Ορθολίθι και Μπελένι και μέσο σταθμικό υψόμετρο 400.

Πληθυσμικά στοιχεία

Η εξέλιξη πληθυσμού του χωριού έχει ως εξής: κάτοικοι 317 (1961), 253 (1971), 227 (2001), 159 (2011).
Διοργανώσεις Ε.Π.Σ. Αχαΐας 2018–19

Α΄ Κατηγορία

Στην Α΄ Κατηγορία της περιόδου 2018-19 συμμετείχαν 24 σύλλογοι και το πρωτάθλημα διεξήχθη σε δυο φάσεις. Στην πρώτη φάση οι ομάδες χωρίστηκαν σε 2 ομίλους των 12 και αγωνίστηκαν σε δυο γύρους.
Στη δεύτερη φάση οι 4 πρώτες ομάδες από κάθε όμιλο σχηματίζουν έναν νέο όμιλο 8 ομάδων για την ανάδειξη του πρωταθλητή , οι ομάδες από την 5η θέση ως την 11η σχηματίζουν όμιλο για την αποφυγή υποβιβασμού. Οι δυο ομάδες που τερμάτισαν στις τελευταίες (12ες) θέσεις σε κάθε όμιλο, και οι πέντε τελευταίες από την δεύτερη φάση υποβιβάζονται, λόγω και του υποβιβασμού του Πανιαγιαλείου και του Πανμοβριακού από τη Γ΄ Εθνική.

Β Κατηγορία

Σε τρεις ομίλους από 14 ομάδες ο καθένας διεξήχθη το πρωτάθλημα της Β κατηγορίας. Στην Α προβιβάστηκαν 6 ομάδες οι τρεις πρωταθλητές των ομίλων και οι τρεις νικήτριες των play off κάθε ομίλου. Στη Γ΄ κατηγορία υποβιβαστηκαν 15 συνολικά ομάδες, από κάθε όμιλο οι τρεις τελευταίες της κανονικής περιόδου και οι δυο τελευταίες των play out.

Συμμετοχές Συλλόγων

Στο πρωτάθλημα της περιόδου 2018-19 δε δήλωσαν συμμετοχή οι Φωστήρας Οβρυάς, Πήγασος Πατρών και ΑΟ Διακοπτού στη Β΄ κατηγορία, και οι ΑΟ Άρλας, Ατρόμητος Ζαρουχλέικων, ΑΕ Δυμαίων, Λύκοι Αιγιαλείας στη Γ΄. Λόγω συγχωνεύσεων και μετονομασιών δεν αγωνίστηκαν οι Φοίνικας Σαλμενίκου , ΤΑΔ 93 Ζήρια , ΑΟ Ακράτας, Θύελλα Αιγείρας, Αναγέννηση/Αίας Συμπολιτείας
Επανεμφανίστηκαν οι Δόξα Νιφορέικων, Αστραπή Ψαροφαΐου, ΑΕ Μετοχίου, ΑΕ Κρίνου. Τέλος ο ΠΑΟΚ Πατρών αγωνίστηκε με τη μορφή νεοσύστατου συλλόγου (Παμμικρασιατικος Α.Ο.Κ. Πατρών)
Κοινωνική Συμφωνία

Ιστορικό

Η Κοινωνική Συμφωνία ιδρύθηκε στις 14 Μαρτίου 2012 από τη Λούκα Κατσέλη και το Χάρη Καστανίδη, κορυφαία στελέχη του ΠΑ.ΣΟ.Κ. και των κυβερνήσεων Γιώργου Παπανδρέου, οι οποίοι διαγράφτηκαν από την Κοινοβουλευτική Ομάδα του κόμματος, καθώς καταψήφισαν τη νέα δανειακή σύμβασης (2ο Μνημόνιο). Η Λούκα Κατσέλη ορίστηκε πρόεδρος του κόμματος και ο Χάρης Καστανίδης πρόεδρος της Κοινοβουλευτικής Ομάδας.
Στην εκδήλωση που πραγματοποιήθηκε για την παρουσίαση της Ιδρυτικής Διακήρυξης του κόμματος, παρευρέθηκαν πέντε βουλευτές που διαγράφτηκαν από το ΠΑ.ΣΟ.Κ. για τον ίδιο λόγο (Κασσάρας, Κυριακοπούλου, Τριανταφυλλόπουλος, Μίχος, Τεκτονίδου), καθώς και οι πρώην βουλευτές Σπύρος Κουβέλης και Πέμυ Ζούνη. Λίγες ημέρες αργότερα, προσχώρησε στην Κοινωνική Συμφωνία και ο Παναγιώτης Δημητρουλόπουλος.
Εν όψει των εθνικών εκλογών του 2012, η Κοινωνική Συμφωνία συμμετείχε αυτόνομα με συνδυασμούς και στις 56 εκλογικές περιφέρειες της Ελλάδας. Ωστόσο, έλαβε 60.753 ψήφους (0,96%) και έμεινε εκτός Βουλής. Στις επαναληπτικές εκλογές του ίδιου έτους η Κοινωνική Συμφωνία υποστήριξε το ΣΥ.ΡΙΖ.Α..
Στις 30 Νοεμβρίου 2013 πραγματοποιήθηκε το 1ο Συνέδριο της Κοινωνικής Συμφωνίας. Είχαν προηγηθεί δύο πανελλαδικές συνδιασκέψεις, στις οποίες τέθηκαν οι κατευθυντήριες γραμμές για την πραγματοποίηση του συνεδρίου. Πρόεδρος του κόμματος εκλέχτηκε η Λούκα Κατσέλη. Λίγες μέρες αργότερα παραιτήθηκε από το κόμμα ο Λάμπρος Μίχος, καταγγέλλοντας ηγεμονία της Λούκας Κατσέλη.
Στις ευρωεκλογές του 2014 η Κοινωνική Συμφωνία υποστήριζε το ΣΥ.ΡΙΖ.Α.. Ο γραμματέας του κόμματος Νικήτας Κανάκης συμμετείχε στο ψηφοδέλτιο του ΣΥ.ΡΙΖ.Α., χωρίς ωστόσο να καταφέρει να εκλεγεί. Είχε προηγηθεί η αποχώρηση του Χάρη Καστανίδη και του Ανδρέα Τριανταφυλλόπουλου, οι οποίοι εντάχθηκαν στη Δημοκρατική Αριστερά. 
Τον Ιανουάριο του 2015, ενόψει και των πρόωρων εθνικών εκλογών, η Κοινωνική Συμφωνία υποστήριξε το ΣΥ.ΡΙΖ.Α.. Αν και αρχικά είχε συμφωνηθεί να συμμετέχουν στελέχη της Κοινωνικής Συμφωνίας στα ψηφοδέλτια του ΣΥ.ΡΙΖ.Α., τελικά οι υποψήφιοι της Κοινωνικής Συμφωνίας αποσύρθηκαν, στηρίζοντας όμως το ΣΥ.ΡΙΖ.Α.. Ωστόσο, η Κυριακή Τεκτονίδου αποχώρησε από το κόμμα και ήταν υποψήφια με το ΣΥ.ΡΙΖ.Α..
Το Μάρτιο του ίδιου χρόνου, η Πολιτική Επιτροπή της Κοινωνικής Συμφωνίας εξέλεξε τον Παναγιώτη Δημητρουλόπουλο πρόεδρο του κόμματος, μετά την παραίτηση της Λούκας Κατσέλη, λόγω ανάληψης των καθηκόντων της ως προέδρου της Εθνικής Τράπεζας.
Στις εκλογές του Σεπτεμβρίου του 2015, η Κοινωνική Συμφωνία υποστήριξε και πάλι το ΣΥ.ΡΙΖ.Α..
Πάρκο Γλυπτικής Ευρωπαϊκού Πολιτιστικού Κέντρου Δελφών

Το Πάρκο Γλυπτικής του Ευρωπαϊκού Πολιτιστικού Κέντρου Δελφών δημιουργήθηκε το 1994, κατά τη Διεθνή Συνάντηση Γλυπτικής (Αύγουστος 1994), όταν 11 Ευρωπαίοι καλλιτέχνες φιλοτέχνησαν εντός του χώρου ισάριθμα έργα τέχνης.

Ιστορικό

Οι πρώτες σκέψεις για τη δημιουργία Διεθνούς Πάρκου Γλυπτικής στους Δελφούς ξεκίνησαν κατά τα μέσα της δεκαετίας του 1980. Συγκεκριμένα προβλεπόταν, στο πλαίσιο του Διεθνούς Εικαστικού Προγράμματος, η δημιουργία Διεθνούς Πάρκου Γλυπτικής και Διεθνούς Πινακοθήκης Δελφών. Σύμφωνα με την αρχική πρόταση, το πάρκο αυτό «θα ήταν ένα ανοιχτό μουσείο της σύγχρονης διεθνούς γλυπτικής που θα εμπλουτιζόταν συνεχώς [...].Ταυτόχρονα όμως θ' αποτελούσε ένα πολυσήμαντο παράδειγμα για την αποκατάσταση της χαμένης ισορροπίας και αρμονίας στην τριάδα: Πόλη, Τέχνη, Φύση».  
Το πρώτο έργο τέχνης του Πάρκου Γλυπτικής ήταν το εμβληματικό έργο «Ασπίδα» (Αθήνα, 1986) του Γιώργου Ζογγολόπουλου, ένα υδροκινητικό γλυπτό, φτιαγμένο από ανοξείδωτο χάλυβα, που δωρήθηκε το 1989 στο Κέντρο Δελφών από τον καλλιτέχνη στο πλαίσιο της Β' Διεθνούς Εικαστικής Συνάντησης των Δελφών με τίτλο «Η θέση των Εικαστικών Τεχνών στις σημερινές κοινωνίες» (25 - 28 Αυγούστου 1989) και βρίσκεται σήμερα στην κεντρική είσοδο του συνεδριακού κέντρου.
Τα επίσημα εγκαίνια του Πάρκου Γλυπτικής πραγματοποιήθηκαν στις 21 Αυγούστου του 1994 κατά τη Διεθνή Συνάντηση Γλυπτικής, με επιμελήτρια την θεωρητικό τέχνης Σάνια Παπά. Στη Συνάντηση έλαβαν μέρος 11 Έλληνες και Ευρωπαίοι καλλιτέχνες που φιλοξενήθηκαν μαζί με τα επιτελεία τους για τρεις εβδομάδες στους Δελφούς και φιλοτέχνησαν ισάριθμα έργα τέχνης.
Από αυτές τις εργασίες, προέκυψαν τα έργα «Ατέρμονη Κολώνα» του Κώστα Βαρώτσου, η «Ειδωλολατρεία» της Λυδίας Βενιέρη, το «Σεράγεβο»  του Michel Gerard, ο «Βωμός» του Αλφρέντο Ρομάνο, ο «Ομφαλός» του Θεόδουλου Γρηγορίου, ο «Σύγχρονος Τάφος» του Patrick Raynaud, ο «Πύθων» του Κώστα Τσόκλη και ο «Τυφλός τυχαίος» του Manuel Saiz.
Παράλληλα, υπήρξαν και άλλα τρία γλυπτά, τα οποία δεν δημιουργήθηκαν επί τόπου αλλά κατασκευάστηκαν αλλού και μεταφέρθηκαν αργότερα στους Δελφούς. Επρόκειτο για το «MMXD 3010, I-ΙΙ-ΙΙΙ» του Ιάσωνα Μολφέση, γλυπτή κατασκευή εξωτερικού χώρου από χάλυβα, που κατασκευάστηκε σε εργοστάσιο στον Ασπρόπυργο, το γλυπτό εσωτερικού χώρου «Το σημείο συνάντησης του ιερού και του θεάτρου στον πυθμένα της θάλασσας» του Παναγιώτη Τανιμανίδη, από μέταλλο με ζωγραφικά στοιχεία, και η σύνθεση «Αρχαϊκές κατασκευές» του Νίκου Αλεξίου, έργο εσωτερικού χώρου από καλάμι, πάπυρο και πλέξιγκλας.
Στον βασικό αυτό πυρήνα, προστέθηκαν κατά τα επόμενα χρόνια μέσω αντίστοιχων προγραμμάτων διαμονής και εργασίας καλλιτεχνών στους Δελφούς, εκθέσεων, δωρεών και αγορών με συμβολικό τίμημα και άλλα γλυπτά δημιουργών όπως ο Αριστείδης Πατσόγλου, ο Θόδωρος Παπαδημητρίου, ο Μασαάκι Νόντα, ο Τάκις, η Βάνα Ξένου,ο Στήβεν Αντωνάκος, η Πατρίτσια Μολινάρι κ.ά.
Δημήτριος Ν. Χατζίσκος

Βιογραφικά στοιχεία

Ήταν γιος του Νικολάου Χατζίσκου και ανηψιός των Ιωάννη και Κωνσταντίνου Χατζίσκου. Ήταν δικηγόρος. Εξελέγη πρώτη φορά βουλευτής Φθιωτιδοφώκιδος στις εκλογές του 1920 και επανεξελέγη στις εκλογές του 1926, του 1928, του 1928, του 1932, του 1933 (Φθιώτιδος), του 1935, του 1936, του 1946 και του 1951 (Αθηνών). Υπήρξε υποστηρικτής του Λαϊκού Κόμματος, με το οποίο εκλεγόταν βουλευτής, ενώ το 1950 προσχώρησε στον Ελληνικό Συναγερμό.
Διετέλεσε Υπουργός Εκκλησιαστικών και Δημοσίας Εκπαιδεύσεως στην κυβέρνηση Στράτου, Υπουργός - Γενικός Διοικητής Ηπείρου στην κυβέρνηση Πρωτοπαπαδάκη, Υπουργός Παιδείας & Θρησκευμάτωνστις κυβερνήσεις Παναγή Τσαλδάρη (1932 & 1933) και Υπουργός Εφοδιασμού στην κυβέρνηση Πλαστήρα.
Δημήτρης Μουστάκας

Βιογραφικό

Ο Δημήτρης Μουστάκας γεννήθηκε στο Αχλάδι της Εύβοιας και σπούδασε νομική στο Πανεπιστήμιο Αθηνών.
Εντάχθηκε στο δικαστικό σώμα το 1975 και επί του παρόντος είναι ανώτερος δικαστής. Επιμελήθηκε τη λογοτεχνική στήλη του περιοδικού Δικαστικά Νέα, που εξέδιδε η Ένωση Δικαστικών και Εισαγγελέων.
Ορίστηκε ως υπουργός Εργασίας, Κοινωνικής Ασφάλισης και Κοινωνικής Αλληλεγγύης στην Υπηρεσιακή Κυβέρνηση της Βασιλικής Θάνου-Χριστοφίλου, στις 28 Αυγούστου 2015.
Ο Δημήτρης Μουστάκας έχει εκδώσει τρεις προσωπικές συλλογές ποίησης, μια εκ των οποίων ήταν για παιδιά. Το 2001 το απονεμήθηκε το πρώτο βραβείο διηγήματος στον Πανελλήνιο Λογοτεχνικό διαγωνισμό του Πειραϊκού Συνδέσμου και το 2008, του απονεμήθηκε το δεύτερο βραβείο ποίησης στον Πανελλήνιο διαγωνισμό ποίησης της Ένωσης Λογοτεχνών Βορείου Ελλάδας.
Λαογραφικό Μουσείο Σαρακατσάνων

Σκοπός του Λαογραφικού Μουσείου

Το Λαογραφικό Μουσείο Σαρακατσάνων είναι μουσείο που ιδρύθηκε το 1979 στις Σέρρες.
Ουζγκέν

Ιστορία

Η πόλη αναφέρεται στα Κινεζικά χρονικά του δεύτερου αιώνα π.Χ.. Ήταν μια από τις πρωτεύουσες των Καραχανιδών, που ονομαζόταν Μαβαραννάχρ και άφησε τρία καλοδιατηρημένα μαυσωλεία. Το Ουζγκέντ έγινε η κατοικία του Μουχαμμάντ Μπ. Νασρ κατά την διάρκεια της διάσπασης των Καραχανιδών σε δύο κλάδους. 
Επίσης, το Ουζγκέντ αναφέρεται σε έργα Αράβων συγγραφέων, όπως τον Αλ-Μουκαντάσι και τον Ιμπν Χαουκάλ τον 10ο αιώνα.

Γεωγραφία

Το Ουζγκέν βρίσκεται στο ανατολικό άκρο της Κοιλάδας Φεργκάνα. Βρίσκεται 30 μίλια βορειοανατολικά του Ος, και 20 χιλιόμετρα νοτιοανατολικά του Τζαλάλ-Αμπάντ.
Αυτογκόλ

Αυτογκόλ (αγγλ.: οwn goal) στο ποδόσφαιρο και στα ομαδικά αθλήματα που ισχύει η επίτευξη τέρματος (γκολ), ονομάζεται η περίπτωση κατά την οποία παίκτης προωθεί την μπάλα στην εστία (αλλιώς τέρμα) της δικής του ομάδας. Αποτελεί, σχεδόν πάντα, ατυχές συμβάν και προκαλείται από την αποτυχημένη προσπάθεια του αμυνόμενου να αποκρούσει ή να μεταβιβάσει τη μπάλα.
Η λέξη χρησιμοποιείται μεταφορικά για κάθε ενέργεια κάποιου που προκαλεί ζημιά στον εαυτό του ή τον κύκλο του (οικογένεια, επιχείρηση κλπ).

Κανονισμοί

Το αυτογκόλ μετρά υπέρ της αντίπαλης ομάδας ανεξάρτητα από την πρόθεση του σκόρερ. Δεν κατακυρώνεται, όμως, αυτογκόλ μέσω της εκτέλεσης από αυτόν πλαγίου άουτ, κόρνερ, φάουλ ή άουτ, δηλαδή απευθείας (χωρίς την παρέμβαση αντιπάλου) από τις λεγόμενες "στημένες" φάσεις. Στις περιπτώσεις αυτές ο διαιτητής ακυρώνει το τέρμα και υποδεικνύει εκτέλεση κόρνερ υπέρ των επιτιθέμενων.
Δεν έχει σημασία εάν ο ποδοσφαιριστής που σημείωσε το αυτογκόλ, έχει προηγουμένως παραβιάσει κάποιο κανονισμό, π.χ εάν άγγιξε τη μπάλα με το χέρι ή έσπρωξε αντίπαλο. Ο διαιτητής κατακυρώνει το τέρμα, θεωρώντας ότι υφίσταται πλεονέκτημα υπέρ της επιτιθέμενης ομάδας (ενώ εάν το ακύρωνε για να τιμωρήσει την προηγηθείσα παράβαση, θα ευνοούσε τον παίκτη που υπέπεσε τόσο σε αυτή, όσο και στο αυτογκόλ).
Σύμφωνα με την τελευταία αναθεώρηση των Κανονισμών Ποδοσφαίρου, δεν λογίζεται αυτογκόλ όταν σε ενέργεια επιτιθεμένου η μπάλα καταλήγει στο τέρμα μέσω αλλαγής πορείας σε σώμα αμυνόμενου ή τερματοφύλακα. Το τέρμα πιστώνεται στον παίκτη που επιχείρησε την αρχική ενέργεια.
Επαρχία Οιτύλου

Η επαρχία Οιτύλου ήταν μία από τις τέσσερις επαρχίες του νομού Λακωνίας. Έδρα της ήταν το Οίτυλο. Καταλάμβανε το δυτικό τμήμα της Μάνης την οποία μοιραζόταν με την επαρχία Γυθείου.

Διοικητικές μεταβολές

Δημιουργήθηκε αρχικά με την διοικητική διαίρεση του 1833 ως μία από τις τέσσερις επαρχίες του νομού Λακωνίας. Καταργήθηκε στην συνέχεια με την διοικητική διαίρεση του 1836 η οποία κατήργησε προσωρινά το νομαρχιακό σύστημα και επανασυστάθηκε το 1848. Στην επαρχία Οιτύλου συμπεριλαμβανόταν αρχικά και η περιοχή της μετέπειτα Μεσσηνιακής Μάνης, η οποία το 1939 αποσπάστηκε από την Λακωνία και δόθηκε στην Μεσσηνία. Με το σχέδιο Καποδίστριας, το 1997, αντικαταστάθηκε από τον δήμο Οιτύλου. Με το σχέδιο Καλλικράτης μαζί με την περιοχή της πρώην επαρχίας Γυθείου αποτέλεσε τον δήμο Μάνης.
Γιονίντα Μαλίτσι

Ζωή και καριέρα

Η Τζονίντα Μαλίκι ξεκίνησε την τραγουδιστική της καριέρα στο Festivali i Këngës όταν ήταν 13 ετών με το τραγούδι "Planeti i fëmijëve", σε ένα ντουέτο με τον Aleksandër Rrapi. Το 1997 επέστρεψε στο Festivali με ένα άλλο ντουέτο, αυτή τη φορά με τον Kastriot Tusha, ένα τραγούδι αφιερωμένο στη Μητέρα Τερέζα. Η σόλο καριέρα της άρχισε το 1999, με το τραγούδι της "Do jetoj pa ty" να κερδίσει τη δεύτερη θέση στο φεστιβάλ.
Η Μαλίκι είναι επίσης γνωστή για την απεικόνιση της Ιουλιέτας στην αλβανική μουσική έκδοση του Ρωμαίο και Ιουλιέτα, μαζί με τον Alban Skënderaj. Παρουσίασε την τέταρτη σεζόν της αλβανικής έκδοσης του Dancing with the Stars και επίσης ήταν κριτής στην πέμπτη σεζόν του The Voice της Αλβανίας το 2016.
Χάιντς Φίσερ

Προσωπική ζωή

Γεννήθηκε στο Γκρατς στις 9 Οκτωβρίου 1938. Σπούδασε Νομικά στο Πανεπιστήμιο της Βιέννης από όπου απέκτησε τίτλο ντοκτορά (1961). Είναι παντρεμένος από το 1968 και έχει δύο παιδιά. Το 1993 έγινε καθηγητής πολιτικών επιστημών στο πανεπιστήμιο του Ίνσμπρουκ.

Πολιτική καριέρα

Το 1971 εξελέγη για πρώτη φορά βουλευτής και από το 1990 ως το 2004 υπηρέτησε ως αξιωματούχος στο Εθνικό Συμβούλιο της Αυστρίας. Την περίοδο από το 1983 ως το 1987 θήτευσε ως υπουργός επιστημών στην κυβέρνηση συνασπισμού του Φρεντ Σίνοβατς.
Τον Ιανουάριο του 2004 ανακοίνωσε την υποψηφιότητά του για τις προεδρικές εκλογές, από τις οποίες θα αναδεικνυόταν ο διάδοχος του Τόμας Κλέστιλ, ο οποίος είχε πεθάνει εν ενεργεία στις 6 Ιουλίου του 2004. Εξελέγη Πρόεδρος της χώρας στις 25 Απριλίου του 2004 με 52,4% και νίκησε την Μπενίτα Φερρέρο-Βάλντνερ (Benita Ferrero-Waldner), τότε αρχηγό του ÖVP (Αυστριακό Λαϊκό Κόμμα). Τον Απρίλιο του 2010 επανεξελέγη στο ύπατο αξίωμα, με ποσοστό σχεδόν 79%, κερδίζοντας την υποψήφια του ακροδεξιού και εθνικιστικού Κόμματος Ελευθερίας της Αυστρίας της αξιωματικής αντιπολίτευσης, Μπάρμπαρα Ρόζενκραντς και τον υποψήφιο του πρωτοεμφανιζόμενου Χριστιανικού Κόμματος Αυστρίας, Ρούντολφ Γκέρινγκ. Στις εκλογές της 22ης Μαΐου 2016, έχασε από τον Αλεξάντερ βαν ντερ Μπέλεν.
Αϋμέρ ντε Βαλένς, επίσκοπος

Βιογραφία

Ήταν ο δευτερότοκος γιος του Ούγου Ι΄ κυρίου του Λουζινιάν & ως Ε΄ κόμη του Λα Μαρς και της Ισαβέλλας των Ταϊλεφέρ, κόρης του Αϋμέρ κόμη του Ανγκουλέμ. Η Ισαβέλλα ήταν χήρα του Ιωάννη της Αγγλίας και μητέρα του Ερρίκου Γ΄. Μικρότεροι αδελφοί τού Αϋμέρ ήταν ο Γκυ, ο Γοδεφρείδος και ο Γουλιέλμος.
Ο Αϋμέρ και τα αδέλφια του έφθασαν στην Αγγλία το 1247 με σκοπό μία καλή θέση στην Αυλή του ετεροθαλούς αδελφού τους Ερρίκου Γ΄. Πράγματι ο Αϋμέρ έγινε διοικητής (prebent) της επισκοπής του Λονδίνου. Το 1250 ο βασιλιάς πίεσε τα μέλη του Συλλόγου του καθεδρικού του Γουίντσεστερ και εξέλεξαν τον Αϋμέρ ως επίσκοπο, αν και ήταν απαίδευτος, αδαής της Αγγλικής γλώσσας και τελείως κοσμικός στον τρόπο ζωής του. Ο κόσμος συγκέντρωσε τη δυσαρέσκεια προς τους ξένους ευνοούμενους στο πρόσωπό του. Το επόμενο έτος ο πάπας Ιννοκέντιος Δ΄ επικύρωση την εκλογή. 
Το 1258 στη Συνέλευση της Οξφόρδης αυτός και οι αδελφοί του απέρριψαν τις προτάσεις των βαρόνων. Τότε οι βαρόνοι τον πολιόρκησαν στο κάστρο Γουόλζυ και όταν παραδόθηκε, αναγκάστηκε να εγκαταλείψει το βασίλειο. Δεν είχε προλάβει να χειροτονηθεί. Το επόμενο έτος ο Σύλλογος του καθεδρικού έκανε νέα εκλογή. Όμως ο Αϋμέρ κέρδισε την εκτίμηση του πάπα Αλεξάνδρου Δ΄, ο οποίος έστειλε τον μοναχό Βελάσκους για να υποχρεώσει τον βασιλιά και τα μέλη του Συλλόγου να τον επανεγκαταστήσουν στην επισκοπή. Χειροτονήθηκε τον Μάιο του 1260, αλλά στη διαδρομή για την επιστροφή του ο Αϋμέρ ασθένησε μοιραία και αποβίωσε τον Δεκέμβριο του 1260 στο Παρίσι. Ήταν 38 ετών και τάφηκε εκεί.
Αρθρίτις κροταφογναθικής αρθρώσεως

Αίτια- Εκλυτικοί παράγοντες

Η περιπλοκότητα της κατασκευής αυτής της αρθρώσεως (βλέπε φωτογραφία) όπως και η ιδιομορφία της να κινείται κάνοντας υπεξάρθρημα στο άνοιγμα, εξηγεί τις συχνές φλεγμονές της. Συχνά εκλυτικά αίτια αρθρίτιδας της κροταφογναθικής είναι η υπερκαταπόνηση στη μάσηση, η χάσμη (χασμουρητό), η συνεχής μάσηση τσίχλας ή σκληρών τροφίμων, αλλά και άλλοι αστάθμιτοι παράγοντες όπως ιογενείς λοιμώξεις και σπάνια ρευματολογικά νοσήματα όπως η ρευματοειδής αρθρίτις. Η αναφερόμενη τραυματική βλάβη του ενδαρθρικού μηνίσκου της κροταφογναθικής δεν έχει τεκμηριωθεί στατιστικά με σύγχρονες απεικονιστικές μεθόδους όπως είναι η μαγνητική τομογραφία. Ο κρότος πού αισθάνονται συχνά οι ασθενείς δεν σημαίνει απαραιτήτως ότι πρόκειται για ρήξη του διάρθριου μηνίσκου, αλλά συχνά πρόκειται για απλή αναπήδησή του από την πίεση του κονδύλου της κάτω γνάθου.

Κλινική εξέταση

Στο Κλασσικό σύγγραμμα Κλινικής Ορθοπεδικής εξέτασης ‘’Clinical Orthopaedic Examination’’ του Stanley Hoppenfeld (Lippincot Editions, USA, 1977), υπάρχει ειδικό κεφάλαιο με πρωτόκολλο κλινικής εξέτασης της κροταφογναθικής άρθρωσης. Περιλαμβάνει τις εξής παραμέτρους (πρωτότυπο κείμενο στα Αγγλικά): Name of Patient, Birth Date, Examination Date, Inspection, Bony Palpation, Soft Tissue Palpation, External Pterygoid Muscle, Articular Disc, Range of Motion, Active Range of Motion, Passive Range of Motion, Neurologic Examination, Opening the Mouth, Closing the Mouth, Jaw Reflex, Special Tests, Shvostek Test, Related Areas: p.e. Parotid Gland, Facial nerve, Radiography.
Ράιαν Σταρ

Βιογραφία

Ο Ράιαν Σταρ γεννήθηκε στο Stahr Kulchinshy στο Huntington, Long Island,της Νέας Υόρκης(New York) και μεγάλωσε στο Dix Hills. Ήταν 14 χρόνων όταν δημιούργησε την πρώτη του μπάντα με όνομα "Stage". Κυκλοφώρησαν στην αρχή μερικά EPs, και το 2003 ένα ομότιτλο άλμπουμ, στη δισκογραφική εταιρία Maverick Records. Ενώ ήταν ακόμα στο λύκειο, οι Stage έπαιξαν σε γνωστά clubs της Νέας Υόρκης, όπως τα CBGB και Mercury Lounge. Όταν η μπάντα διαλύθηκε, ο Ράιαν έκανε τα δικά του βήματα και το 2005 κυκλοφώρησε το προσωπικό του άλμπουμ με τίτλο Songs from the Eye of an Elephant της Stone Crow Records.
Ο Ράιαν ήταν ένας απο τους διαγωνιζόμενους του δέυτερου κύκλου του αμερικάνικου reality show Rock Star. Η μπάντα του Τόμμυ Λη (Tommy Lee)  Supernova έψαχνε για έναν τραγουδιστή του supergroup. Στο show, ο Ράιαν έδειξε την αξία του σε διάφορα είδη μουσικής, από melodic και moving piano μέχρι rock ενώ ο Ντέιβ Ναβάρρο (Dave Navarro) (κριτής του διαγωνισμού) τον αποκαλεί  Ryan "The Darkhorse" Star  ( Ράιαν Στάρ "το μάυρο άλογο" ). Αφότου βγήκε απο το παιχνίδι ο παραγωγός του show ,Μάρκ Μπέρνετ (Mark Burnett), βοήθησε τον Ράιαν να αρχίσει δυνατά την καριέρα του μέσω του άλμπουμ που ηχογράφισε σε ζωντανή εκτέλεση μαζί με την μπάντα του show. Επιστρέφει στο show την εντέκατη εβδομάδα μετά απο ψηφοφορία των θαυμαστών του, για να ξανατραγουδήσει το τραγούδι του "Back of Your Car", και πέρνει σαν έπαθλο μια Honda CR-V.
Στις 16 Ιουνίου του 2009 η Atlantic Records κυκλοφορεί το Last Train Home EP , με τέσσερα τραγούδια του Ράιαν. Το πρώτο άλμπουμ του μετά απο το Rockstar: Supernova, με τίτλο 11:59, κυκλοφόρισε στις 3 Αυγούστου του 2010 , που συμπληρώθηκε απο μια υπέροχη συναυλία που ακολούθησε την ίδια νύχτα στο περίφημο Irving Plaza της Νέας Υόρκης.
Το τραγούδι του "Brand New Day", που ήταν το κυρίως soundtrack στο Fox TV της σειράς Lie to Me, του χάρισε το μουσικό βραβείο BMI τον Μάιο του 2009.
Ο Ράιαν συμμετύχε στο The Declaration Tour - 2009 του David Cook. Τραγούδησε το "In Your Eyes" με τους Backstreet Boys στο show της Napa στην Καλιφόρνια τον Απρίλιο του 2010.
Στις 5 Δεκεμβρίου του 2010, ο Ράιαν Στάρ εμφανίστηκε στο "96.9 Wink FM για το Χριστουγενιάτικο πρόγραμμα (Ft. Myers της Φλόριντα). Μαζί του οι Σάρα Μπαρίλες (Sara Bareilles),Μάικλ Φράντη (Michael Franti),Μπιογ Άβενιου (Boyce Avenue) και Κριστίνα Πέρρι (Christina Perri). Λίγες μέρες αργότερα, στις 12 Δεκεμβρίου 2010, έπαιξε με τους Hedley, Hope, Christina Perri, τον Plain White T's και την Sara Bareilles για το Albuquerque, NM στο "100.3 The Peak's Acoustic Christmas."
Χέρμαν βαν Ρομπέι

Πολιτική σταδιοδρομία

Γεννήθηκε στις 31 Οκτωβρίου του 1947 στο Έτερμπεεκ (Etterbeek) της Φλάνδρας. Υπηρέτησε στη θέση του αντιπροέδρου της νεολαίας του CVP την περίοδο από το 1973 ως το 1975 και από το 1978 και εκλέγεται μέλος του Πολιτικού Γραφείου του CVP. Την περίοδο από το 1975 ως το 1980 εργάστηκε στα υπουργικά γραφεία των Λέο Τίντεμανς (Leo Tindemans) και Γκαστόν Γκέενς (Gaston Geens). Την περίοδο 1988 - 1993 ήταν πρόεδρος του CVP και αργότερα έγινε υφυπουργός και Υπουργός Οικονομικών από το Σεπτέμβριο του 1993 ως τον Ιούλιο του 1999. Έπειτα από την ήττα του κόμματός του στις γενικές εκλογές του 1999, έγινε μέλος της Αίθουσας των Αντιπροσώπων. Το 2004 ορίστηκε υπουργός Προεδρίας. Στις 12 Ιουλίου του 2007 εξελέγη πρόεδρος της Αίθουσας των Αντιπροσώπων, αξίωμα που διατήρησε ως το 2008.

Πρωθυπουργός

Στις 28 Δεκεμβρίου ο Χέρμαν βαν Ρομπέι έλαβε εντολή σχηματισμού κυβέρνησης και ανέλαβε καθήκοντα στις 30 Δεκεμβρίου του 2008. Η θητεία του τερματίστηκε στις 25 Νοεμβρίου 2009, οπότε και ανέλαβε πρόεδρος του Ευρωπαϊκού Συμβουλίου.

Πρόεδρος Ευρωπαϊκού Συμβουλίου

Στις 19 Νοεμβρίου του 2009, έπειτα από έκτακτη σύνοδο κορυφής για την εκλογή του πρώτου Μόνιμου Προέδρου του Ευρωπαϊκού Συμβουλίου και του Ύπατου Εκπροσώπου της ΕΕ σε θέματα εξωτερικής πολιτικής και πολιτικής ασφάλειας, ο βαν Ρομπέι εκλέχθηκε πρόεδρος της Ευρωπαϊκής Ένωσης και ανέλαβε καθήκοντα την 1η Δεκεμβρίου. Για τη θέση του προέδρου είχαν ακουστεί μεταξύ άλλων οι Τόνι Μπλερ, Γιαν Πέτερ Μπαλκενέντε και Ζαν-Κλοντ Γιουνκέρ. Στις 1/12/2014 τον διαδέχθηκε ο Πολωνός Ντόναλντ Τουσκ.
Γκάγιεβι (Μπρτσκο)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το χωριό ευρίσκεται επί των όχθων του ποταμού Τίνγια, παραποτάμου του Σάβα.

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!